king nagarjuna and nani multi starrer movie latest updates
నాగ్, నాని మల్టీస్టారర్: రేస్‌లో యంగ్ డైరెక్టర్
గత కొద్ది రోజులుగా టాలీవుడ్ లో అక్కినేని నాగార్జున, నాని కలిసి సినిమా చేయబోతున్నారనే ప్రచారం జరిగింది.
TNN | Updated:
Sep 11, 2017, 02:36PM IST
గత కొద్ది రోజులుగా టాలీవుడ్ లో అక్కినేని నాగార్జున , నాని కలిసి సినిమా చేయబోతున్నారనే ప్రచారం జరిగింది. ఈ సినిమాకు సంబంధించి ఎలాంటి విషయాలు బయటకు రాకపోవడంతో ఈ క్రేజీ కాంబినేషన్ కేవలం ప్రచారం మాత్రమే అనుకున్నారు. కానీ తాజా సమాచారం ప్రకారం ఓ యంగ్ డైరెక్టర్ ఈ ఇద్దరు హీరోలతో ఓ సినిమా చేయడానికి రెడీ అవుతున్నాడని సమాచారం. భలే మంచి రోజు, శమంతకమణి వంటి చిత్రాలను రూపొందించి తనలో ఉన్న టాలెంట్&zwnj;ను ఇండస్ట్రీకు పరిచయం చేశాడు దర్శకుడు శ్రీరామ్ ఆదిత్య . ఇప్పుడు ఆయన ఓ మల్టీస్టారర్ కథ సిద్ధం చేసుకొని నిర్మాత అశ్వనీదత్ కు వినిపించినట్లు తెలుస్తోంది.
నిర్మాతకు కథ నచ్చడంతో నాగ్, నానిల దృష్టికి తీసుకువెళ్ళినట్లు తెలుస్తోంది. నాగార్జున ఇటీవలే 'రాజు గారి గది2' షూటింగ్ పూర్తి చేశారు. అనంతరం 'విక్రమ్ వేద' తమిళ సినిమా తెలుగు రీమేక్&zwnj;లో నాగ్ నటించే అవకాశాలున్నాయని అంటున్నారు. అయితే ఈ విషయంపై ఇంకా అఫీషియల్ అనౌన్స్మెంట్ రాలేదు. అయితే శ్రీరామ్ ఆదిత్య కథ నచ్చితే సినిమా చేయడానికి ఎలాంటి అభ్యంతరం లేదని నాగ్ చెప్పినట్లు తెలుస్తోంది. నాని ప్రస్తుతం వరుస ప్రాజెక్ట్స్&zwnj;తో బిజీ ఉన్నప్పటికీ నాగార్జున లాంటి సీనియర్ హీరోతో కలిసి నటించడానికి ఆసక్తి చూపుతున్నట్లు తెలుస్తోంది. మరి ఈ సినిమా గనుక సెట్స్ పైకి వెళితే దర్శకుడు శ్రీరామ్ ఆదిత్య కెరీర్&zwnj;కు ప్లస్ అవుతుందనే చెప్పాలి.